מלך האריות (סרט, 2019)

מלך האריות (באנגלית: The Lion King) הוא סרט הנפשה פוטוריאליסטי, מוזיקלי ודרמה קומית אמריקאי, בבימוי ג'ון פאברו, בהפקת Walt Disney Pictures ובכתיבת ג'ף נת'נסטון. הסרט מהווה רימייק לסרט האנימציה "מלך האריות" של דיסני (1994). הסרט מדובב בידי השחקנים: דונלד גלובר, ביונסה, ג'יימס ארל ג'ונס (שדיבב את מופסה גם בסרט מ-1994), צ'ואיטל אג'יופור, בילי אייכנר, סת' רוגן וג'ון אוליבר.

הסרט יצא לאקרנים ב-19 ביולי 2019, לציון 25 שנים להקרנתו של הסרט המקורי והפך לשובר קופות עם הכנסות של מעל 1.65 מיליארד דולר, גבוהות יותר מהסרט המקורי. הסרט מדורג במקום התשיעי ברשימת הסרטים המכניסים ביותר בכל הזמנים, והוא סרט האנימציה המכניס ביותר בכל הזמנים.

בספטמבר 2020 הוחלט על יצירת סרט המשך לסרט בבימויו של בארי ג'נקינס, באירוע D23 2022, הוכרז כי פריקוול בשם "מופאסה: מלך האריות" צפוי לצאת בשנת 2024.

==עלילה ==
העלילה דומה לסרט המקורי ומגוללת את סיפור התבגרותו של גור האריה סימבה בסוואנה האפריקאית:

סימבה הצעיר נולד בצוק התקווה למלכים מופסה וסראבי ונערך טקס, בו הגיעו חיות רבות לכבד את מלכם לעתיד. מי שאינו מגיע לטקס הוא סקאר, אחיו של מופאסה, אשר חיכה לרשת את מקומו ואיבד את האפשרות עם לידתו של סימבה. הוא מתמרן את סימבה הצעיר לבקר עם חברתו, נלה בבית קברות של פילים המצוי באזור הצללים שמעבר לגבולות הממלכה. כשסימבה ונלה מגיעים לאחר שנמלטו ממזכיר המלך, הטוקוס זאזו, הם נתקלים במארב של צבועים אך מופסה מציל אותם. הוא כועס על בנו אך מתפייס איתו ומגלה לו שאבותיהם, מלכי העבר צופים בהם בשמיים.

סקאר מתאכזב מבריחת הגורים ומתכנן לצד הצבועים תוכנית שתהרוג את מופסה. הוא מוביל את סימבה לעמק תלול, מניס עדר גנואים לעמק ומודיע למופסה שסימבה שם. מופסה ממהר להגיע ומצליח להציל את בנו מההשתוללות אך נאלץ לטפס על קצה צוק וכשמגיע למעלה סקאר מחכה לו שם והורג אותו. סימבה יורד ומוצא את אביו המת ואז סקאר אומר לו שעליו להסתלק ולעולם לא לחזור כיוון שהוא אשם במות אביו. מיד לאחר שסימבה בורח סקאר שולח את הצבועים להרוג אותו אך הוא שורד. סקאר מעמיד פנים שסימבה מת וממליך את עצמו על צוק התקווה, כאשר הצבועים באים איתו.

סימבה בורח הרחק ומתעלף. לפני שנשרים סועדים מגופו, מגיעים טימון ופומבה (סוריקטה וחזיר יבלות), מצילים אותו ומנסים לשפר את מצב רוחו. יחדיו הם חיים ביער שופע ומלמדים את סימבה לחיות לפי האידיאל "האקונה מטטה" ("אין דאגות"). סימבה גדל ביער, שוכח מממלכתו והופך לאריה בוגר.

בינתיים נלה בורחת משלטון סקאר בצוק התקווה, שהופך לאזור שומם ממזון. היא מחפשת עזרה, מגיעה ליער ונתקלת בסימבה. אז היא אומרת לו שהוא המלך החוקי אך הוא מכחיש זאת ומסרב לחזור. רפיקי המנדריל מגיע ומראה לסימבה את רוחו של אביו ולאחר שמדבר איתה הוא מחליט לשוב ולתבוע את כס המלכות.

סימבה, נלה, טימון ופומבה מגיעים למאבק בסקאר. כשנפגש עם סקאר, סקאר מודיע ללביאות שסימבה הרג את מופסה וגורר אותו לעבר קצה הצוק. סימבה מתחיל ליפול וסקאר לוחש לו באוזן שהוא רצח את מופסה. הידיעה מחזירה את סימבה לצוק ומתחולל קרב בין הלביאות לצבועים. סקאר מנסה לברוח אך נלכד על הקצה העליון של הצוק וסימבה נילחם איתו עד שהוא נופל לקרקע. הצבועים שנבגדו על ידו טורפים אותו.

סימבה שואג והופך למלך החוקי של צוק התקווה, הצבועים מגורשים והרעב נגמר. בסיום הסרט ממליטה נלה גור, אותו נושא רפיקי.

==מדבבים==

{| class="wikitable" style="text-align:center" width="60%"
|- bgcolor="#efefef"
!מדבב/ת באנגלית
!מדבב/ת בעברית
!דמות
!חיה
|-
|דונלד גלובר
|לירון לב
|סימבה
|אריה
|-
|ג'יי.די. מקריי
|אדם ריפטין
|סימבה הצעיר
|גור אריות
|-
|ביונסה נואלס
|עדי כהן
|נלה
|לביאה
|-
|שהאדי רייט ג'וזף
|ליה שקד
|נלה הצעירה
|גורת אריות
|-
|ג'יימס ארל ג'ונס
|אריה צ'רנר
|מופסה
|אריה
|-
|צ'ואיטל אג'יופור
|שמעון סמיט
|סקאר
|אריה
|-
|בילי אייכנר
|דני לשמן
|טימון
|סוריקטה
|-
|סת' רוגן
|רובי מוסקוביץ
|פומבה
|חזיר יבלות מצוי
|-
|ג'ון אוליבר
|יפתח אופיר
|זאזו
|טוקוס אדום-מקור
|-
|ג'ון קאני
|דב רייזר
|רפיקי
|מנדריל
|-
|אלפרה וודארד
|הילה זיתון
|סראבי
|לביאה
|-
|אריק אנדרה
|אמנון וולף
|אזיזי
|צבוע נקוד
|-
|פלורנסה קאסומבה
|שירי גדני
|שנזי
|צבועה נקודה
|-
|קיגן-מייקל קיי
|עידו מוסרי
|קאמרי
|צבוע נקוד
|-
|פני ג'ונסון ג'רלד
|אודליה מורה-מטלון
|סראפינה
|לביאה
|}

==הבדלים מהסרט המקורי==
מרבית חלקי העלילה דומים ביותר לסרט מ-1994 אך ישנם כמה הבדלים קטנים:
*כאשר מופסה מתעמת עם סקאר, סקאר אומר שלא היה חולם לאתגר את אחיו שוב. מה שאומר שכבר היה קרב בניהם, ומופסה הוא זה שיצר לסקאר את הצלקת שלו.
*סימבה ונלה נמלטים מזאזו באמצעות הסחה מצד חיות הסוואנה ולהקת אורגיים המבלבלים אותו. בסרט המקורי "מגדל של חיות" התמוטט עליו ועיכב אותו לזמן קצר יותר.
*במרדף אחרי סימבה ונלה, משתתפת להקה גדולה של הצבועים, ולא רק השלישייה המקורית. בנוסף, הצבועים אינם חוששים מאוד ממופסה, ולא בורחים כשהוא מציל את בנו, אם כי נאמר כי גם כולם יחדיו לא יוכלו להביס אותו. בטענה שמופסה חזק מדי בשביל שיוכלו לאתגר אותו לקרב.
*סקאר אינו משוטט באזור הצללים של הצבועים, והוא מגיע לראשונה כדי לשתף איתם פעולה בהפלת מופסה. בסרט המקורי, הוא מנהיג אותם ומבקר בקביעות בבית הקברות שלהם.
*בניגוד למקור, הצבועים לא מוצגים שטיפשים, אלה כאכזריים ואינטליגנטיים.
*במקום לזרוק את מופסה אל מותו, סקאר מכה את אחיו בפניו, מה שגורם למופסה לאבד את אחיזתו וליפול אל מותו.
*הצבועים לא יודעים שסימבה נמלט מהם, אלא בטוחים שהוא נהרג בנפילה.
*בניגוד לסרט המקורי, טימון ופומבה לא חיים לבד ביער אלא חוברים אליהם בעלי חיים רבים כמו: שנבוב, גלגו, פניניית חושן, חדף פיל, שועל אוזנן, צביונים וצבאי תומסון. הם מגיעים לצוק התקווה בסיום הסרט, כשנוסף להם גור חזיר יבלות.
*סקאר לא חובט בזאזו במורד העמק אלא מורה לו לשוב לצוק התקווה. לאחר שסקאר עולה לשלטון, הוא לא אוסר את זאזו בכלא עצמות, אלא מגרש אותו ומאיים עליו בטריפה, אם ידבר עם הלביאות.
*נוספה סצנה בה סקאר והצבועים הורגים את אחרוני העדרים וגורמים לרעב. בנוסף, סקאר מחליט שהצבועים יאכלו לפני הלביאות בעקבות סירובה של סראבי להיות המלכה שלו.
*היחסים בין סקאר לסראבי הפכו לאישיים יותר. בעוד בסרט המקורי סקאר מכה בה לאחר שהזכירה את מופסה, בסרט זה הוא רוצה להזדווג איתה ועם שאר הנקבות. כשסימבה מגיע, סקאר בדיוק כועס על סירובה של סראבי והשניים נלחמים עד שסימבה מתגלה ועוצר את הקרב.
*בריחתה של נלה משלטונו של סקאר לא נראתה בסרט המקורי.
*בסרט המקורי נלה מפתיעה את פומבה שעוקב אחרי חיפושית ביער. בסרט החדש, כאשר טימון ופומבה ושאר החיות שרות The Lion Sleeps Tonight, נאלה מפתיעה את כולם ובתוך כל המהומה, פומבה הופך למטרה של נאלה.
*רוחו של מופסה כמעט ולא נראית, נראים עננים בעלי צורה משתנה, מתוכם מופסה מדבר. אם מסתכלים ממש טוב, ניתן לראות פרצוף של אריה בעננים.
*במהלך הקרב בין הצבועים ללביאות, מתרחש קרב בין שנזי לנלה הבוגרת.
*בסרט המקורי נלה יוצאת מהיער לאחר סימבה ומגיעה אליו לאחר שהגיע לצוק התקווה. בסרט החדש סימבה משיג אותה בריצה במדבר והם חוזרים יחד, לצלילי שיר חדש - "Spirit".
*בסרט המקורי, סימבה מסתער על סקאר לאחר ששמע ממנו על רציחתו של מופסה. בסרט זה, סימבה נושך את הרעמה של סקאר וכך מטפס חזרה לסלע.
*במקור, מותו של סקאר נראה רק בצלליות. בסרט זה, מותו ממש נראה לעין, שם הצבועים טורפים את סקאר בעודו בחיים.
*במקור, כאשר טימון ופומבה משמשים כפיתיון להרחיק את הצבועים כי סימבה ונלה יוכלו להגיע לצוק התקווה, הם שרים שיר 'הולה'. בסרט זה, טימון מתחיל לשיר את "Be Our Guest" ברפרנס לסרט 'היפה והחיה' (שחידוש 'לייב אקשן' שלו יצא שנתיים לפני הסרט הזה).

==הפקה==
ב-28 בספטמבר 2016, Walt Disney Pictures אישרו שג'ון פאברו יביים את הרימייק של "מלך האריות", אשר יכיל את השירים מהסרט המקורי. לאחר מכן, ב-13 באוקטובר 2016, נודע כי דיסני שכרו את ג'ף נת'נסטון לכתיבת התסריט. בנובמבר 2016 פאברו אמר שטכנולוגיית המציאות המדומה שהוא השתמש בה ב"ספר הג'ונגל" תשומש במידה רבה יותר ב"מלך האריות".

===ליהוק===
בפברואר 2017, דונלד גלובר לוהק כסימבה, עם ג'יימס ארל ג'ונס כמופאסה, אותו דיבב גם בסרט המקורי. מתאבקים שונים של WWE הביעו התעניינות במתן קולות בסרט. במרץ 2017, הוכרז כי ביונסה הייתה הבחירה הראשונה של פאברו לדמותה של נלה ושהבמאי והסטודיו יהיו מוכנים לעשות כל מה שנדרש כדי להתאים ללוח הזמנים העמוס שלה. בנובמבר אותה שנה פורסם כי הזמרת ביונסה לוהקה לתפקיד של נלה.

באפריל 2017, בילי אייכנר וסת' רוגן לוהקו לתפקידים של טימון ופומבה, בהתאמה. ביולי 2017 ג'ון אוליבר לוהק לתפקיד של זאזו. באוגוסט 2017 לוהקו צ'ואיטל אג'יופור, אלפרה וודארד וג'ון קאני לתפקידים של סקאר, סאראבי וראפיקי, בהתאמה.

===צילומים===
הפקת הסרט החלה בקיץ 2017 באולפן עם מסך כחול בלוס אנג'לס, קליפורניה.

===פסקול===

הפסקול מורכב מהפסקול של הסרט המקורי "מלך האריות" שנכתב על ידי אלטון ג'ון וטים רייס בשילוב מספר שירים חדשים.

ב-10 ביולי 2019 יצא סינגל ראשון של ביונסה הנקרא "Spirit" מתוך הפסקול הרשמי של מלך האריות, אשר יצא יום למחרת.

ב-19 ביולי 2019 יצא האלבום "The Lion King: The Gift" של ביונסה בהשראת הסרט ועם קטעים מתוכו.

==הפצה==
הסרט הושק רשמית בבית הקולנוע ב-18 ביולי 2019. הוא הכניס מעל 1.65 מיליארד דולר. הביקורות על הסרט היו מעורבות.

הסרט זכה להצלחה רבה ברחבי העולם - תוך 19 ימים חצו ההכנסות בעולם את רף מיליארד הדולרים. הסרט זכה להצלחה רבה גם בישראל, כ-250,000 כרטיסים נמכרו כבר בסוף השבוע הראשון. והוא נעמד במקום השני לאחר הסרט "מהיר ועצבני 8" מבחינת מכירת כרטיסים בישראל.

==פריקוול==
באירוע D23 2022, הוכרז כי פריקוול בשם "מופאסה: מלך האריות" צפוי לצאת בשנת 2024.<ref></ref>

==קישורים חיצוניים==

* 

ביקורות
* 
* 
* 
* 
* 
* 
* 
* 
* 
* יעל שוב, [https://timeout.co.il/מלך-האריות-ביקורת/ "מלך האריות" נחמד, אבל בשביל מה היה צריך את זה?], באתר Time Out תל אביב, 18 ביולי 2019

==הערות שוליים==

קטגוריה:סרטי 2019
קטגוריה:סרטים באנגלית
קטגוריה:מלך האריות
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטי דרמה קומית
קטגוריה:סרטי אנימציה ממוחשבת
קטגוריה:סרטי רימייק של דיסני
קטגוריה:סרטים על נקמה
קטגוריה:סרטי ג'ון פאברו
קטגוריה:סרטי הנפשה מוזיקליים